**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 01.10.2023, ora 08.00 – 02.10.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 02.10.2023, ora 07.00**

**RÂURI**

Debitele au fost în general staționare, exceptând Jiul şi cursul inferior al Mureșului unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinul superior al Jiului și mai mici (sub 30%) pe râurile din bazinele hidrografice: Caraș, Cerna, Suceava, Rm. Sărat, Trotuș, Bârlad, Jijia şi Bahlui, pe unii afluenți ai Oltului superior și mijlociu, pe unii afluenți ai Argeșului superior și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 01.09.2023 – 02.10.2023 a fost în creştere, având valoarea de 3000 m3/s, sub media multianuală a lunii octombrie (3850 m3/s) .

În aval de Porţile de Fier debitele au fost în scădere la Gruia, în creștere pe sectorul Calafat – Tr. Măgurele şi relativ staționare pe sectorul Zimnicea – Tulcea.

Debitul la intrarea în țară (secțiunea Baziaș) va fi în scădere (2900 m3/s).

În aval de Porțile de Fier debitele vor fi în scădere pe sectorul Gruia – Calafat și relativ staționare pe sectorul Bechet – Tulcea.

**2.** **Situația meteorologică în intervalul 01.10.2023, ora 09.00 – 02.10.2023, ora 06.00**

**ÎN ŢARĂ**

Valorile termice au scăzut în majoritatea zonelor, mai accentuat în vest și în nord, unde s-au situat în jurul celor specifice datei. În restul țării, vremea s-a menținut caldă, chiar deosebit de caldă, cu abateri pozitive față de mediile climatologice de până la 6...8 grade în Muntenia, Oltenia și Dobrogea. Cerul a fost temporar noros și doar izolat au fost ploi slabe în Transilvania, Muntenia, Dobrogea și la munte. Vântul a suflat slab și moderat, temporar cu intensificări ziua în Moldova și pe arii restrânse în Bărăgan și Dobrogea (rafale în general de 40...50 km/h). Temperaturile maxime au fost cuprinse între 17 grade la Rădăuți și 31 de grade la București-Filaret. La ora 6 se înregistrau valori termice cuprinse între 6 grade la Ștei, Gurahonț, Vărădia de Mureș și Huedin și 18 grade la Bechet, Alexandria, Constanța și Constanța-dig.

**LA BUCUREŞTI**

Vremea a fost în continuare deosebit de caldă pentru această dată. Cerul a fost mai mult senin în primele ore ale intervalului, apoi temporar noros, iar după-amiaza și noaptea în unele cartiere a plouat slab. Vântul a suflat slab până la moderat. Temperatura maximă a fost de 31 de grade la Filaret, 29 de grade la Băneasa și de 28 de grade la Afumați. La ora 6 se înregistrau 14 grade la Afumați, 15 grade la Băneasa și 16 grade la Filaret.

**3. Prognoza meteorologică în intervalul 02.10.2023, ora 09.00 – 03.10.2023, ora 09.00**

**ÎN ŢARĂ**

Vremea se va răcori în jumătatea de sud a teritoriului, iar în toate regiunile valorile termice se vor situa în jurul celor normale pentru începutul lunii octombrie. Temperaturile maxime se vor încadra între 18 și 25 de grade, iar cele minime, în general, între 3 și 13 grade, cu cele mai ridicate valori pe litoral. Cerul va fi variabil, cu unele înnorări în prima parte a zilei în regiunile sudice și la munte, unde izolat va ploua slab. Vântul va sufla slab și moderat, trecător cu intensificări, ziua, în Moldova, Bărăgan, Dobrogea și pe crestele montane, unde la rafală, pe alocuri, se vor atinge viteze, în general, de 40...50 km/h. Izolat, dimineața și în a doua parte a nopții, se va semnala ceață în special în centrul țării.

**LA BUCUREŞTI**

Vremea se va răcori, iar valorile termice se vor apropia de cele specifice la începutul lunii octombrie. Temperatura maximă va fi de 22...24 de grade, iar cea minimă de 10...11 grade, mai scăzută în zona preorășenească spre 7 grade. Cerul va fi temporar noros în prima parte a zilei, dar condițiile de ploaie vor fi reduse, apoi va deveni mai mult senin. Vântul va sufla slab și moderat.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** - Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei II de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**